इसका इंटरफेस अत्यन्त आसान है। सबसे पहले इनपुट तथा आउटपुट फॉण्ट चुन लें या फिर Converters मैन्यू से वाँछित परिवर्तक चुन लें। बायीं तरफ इनपुट बक्सा है जिसमें आपको इनपुट पाठ डालना है तथा दायीं तरफ वाले बक्से में आउटपुट पाठ प्राप्त होगा। आप इनपुट बक्से में कॉपी किया हुआ टैक्स्ट पेस्ट कर सकते हैं, इस कार्य को आसान बनाने हेतु Paste from clipboard बटन लगाया गया है। इसके अलावा आप Open File बटन द्वारा कोई प्लेन टैक्स्ट या रिच टैक्स्ट फाइल (वर्डपैड में बनी फाइल जिसका ऍक्सटेंशन .rtf होता है) भी इनपुट बक्से में लोड कर सकते हैं। हाँ ऍमऍस वर्ड फाइल को लोड नहीं किया जा सकता क्योंकि उसकी फॉर्मेटिंग विशिष्ट होती है।